Laugardaginn 16. nóvember næstkomandi munu íbúarnir í Smyrlaheiði 1 - 44 í Hveragerði efna til markaðar í Turninum , sem staðsettur er í miðju hverfinu . Þar verður til sölu handverk , listmunir og ýmislegt fleira áhugavert . Markaðurinn verður opinn frá kl. 12.00 – 17.00 . Allir eru hjartanlega velkomnir og aðgengi er gott fyrir alla . Ekki er tekið við greiðslukortum . Í tilkynningu frá íbúum segir að í Smyrlaheiðinni búi einstaklega samhentur hópur fólks sem kann að njóta lífsins og hafa fallegt í kringum sig . Á Blómstrandi dögum í sumar vann Smyrlaheiðin í keppninni um best skreytta hverfið . Vinningurinn var ekki af verri endanum , grillkjöt frá SS . Að markaðnum loknum ætla íbúarnir að borða saman kvöldverð og gleðjast .